Паводле прагнозу аналітыкаў кампаніі Sberbank CIB — інвестыцыйнага падраздзялення расійскага "Ашчадбанка", сёлета інфляцыя ў Беларусі можа істотна замарудзіцца ў параўнанні з 2016-м. "У 2017 годзе ўнутранае спажыванне насельніцтва застанецца пад націскам на фоне скарачэння рэальных даходаў, што перашкодзіць росту інфляцыі да двухзначнага ўзроўню. Мы чакаем, што сёлета інфляцыя ў Беларусі замарудзіцца да менш як 7%", — лічаць эксперты Sberbank CIB.